### NN 21/2016 (9.3.2016.), Statut Stranke Hrvatski vidik

POLITIČKE STRANKE

598

Na temelju odredaba članka 6. Ustava Republike Hrvatske (»Narodne novine« broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01) i članka 10. Zakona o političkim strankama (»Narodne novine« broj 76/93, 111/96, 164/98 36/01), Osnivačka skupština STRANKE HRVATSKI VIDIK, na svojoj sjednici 12. prosinca 2015. godine donijela je

STATUT

STRANKE HRVATSKI VIDIK

I. UVODNE ODREDBE

Članak 1.

(1) Politička stranka nosi naziv: STRANKA HRVATSKI VIDIK.

(2) Politička stranka nosi skraćeni naziv: SHV.

(3) Sjedište Stranke Hrvatski vidik (u daljnjem tekstu: Stranka) je Zagreb.

Članak 2.

Stranka je domoljubnog hrvatskog naroda i djeluje na načelima slobode izvojevane u Domovinskom ratu, domoljublja, demokracije, dostojanstva i ponosa.

Članak 3.

Stranka je politička snaga u Republici Hrvatskoj (u daljnjem tekstu: RH) i politički pripada zapadnoj demokraciji, što uključuje i hrvatske iseljenike u zapadnim i drugim zemljama.

Članak 4.

Na osnovi proklamiranih načela, iz čl. 2. ovog Statuta, Stranka uzima u obzir interese širih društvenih slojeva, koji priznaju RH domovinom i koji djeluju pri Stranci kroz:

– svijet politike

– svijet gospodarstva

– svijet zdravstva i socijalne skrbi

– svijet zaštite okoliša

– svijet prosvjete, kulture i sporta

– svijet znanosti

– svijet obitelji

– svijet veterana

– ostalo.

Članak 5.

(1) Predsjednik Stranke predstavlja i zastupa Stranku.

(2) U slučaju trajne spriječenosti, smrti ili ostavke, sve dužnosti i ovlasti preuzima prvi zamjenik predsjednika Stranke, a po njegovoj spriječenosti drugi zamjenik predsjednika Stranke.

Članak 6.

(1) Pečat Stranke ima puni naziv STRANKA HRVATSKI VIDIK, uz vanjski rub pečata, koji je okrugao dimenzije fi 50 mm. U središtu je pozicionirana lepršajuća zastavica koja simbolizira povijesnu vjetrometinu na kojoj je hrvatski narod bio vječito izložen, s natpisom rimskim brojem »VII. stoljeće«, što predstavlja stoljeće dolaska naših predaka na ove prostore, uz Križ koji je hrvatski narod povijesno prihvatio.

Sve niže organizacijske jedinice imaju isti oblik pečata uz dopisan naziv niže organizacijske jedinice i sjedište iste na unutarnjem obrubu s unutarnje strane do punog naziva stranke uz numeraciju žiga.

(2) Stranka ima zastavu koja rasporedom boja podsjeća na u svijetu jedinstveni izgled hrvatske države i to s gornje strane svjetlosmeđe (boje panonskoga tla) i svjetloplave (boje mora vezane uz primorsko tlo) koja se prostire od donjeg lijevog kuta smeđe površine do donje razine zastave u plavoj boji uz prekid i ponovni nastavak u plavoj boji što simbolizira južni dio Hrvatske s Dubrovnikom.

Zastava je na desnom kraju prema unutra izrezana u obliku jednakokračnog trokuta iza čega se djelomično nazire dio povijesnog hrvatskoga grba (šahovnice), što simbolizira povijesnu vjetrometinu na kojoj je hrvatski narod bio vječito izložen i na kojoj je stvorio novu Domovinu uz nazirući simbol današnje Hrvatske, hrvatskog grba, koji je konačno kroz hrvatsku državnost, nakon povijesno velikih i ustrajnih borbi simbolički označio ostvarenje vječite težnje hrvatskog naroda.

(3) Znak (grb) Stranke je u sredini svjetlosmeđa lepršajuća zastavica s obje vanjske strane izrezana u obliku jednakokračnog trokuta što simbolizira povijesnu vjetrometinu na kojoj je hrvatski narod bio vječito izložen, s natpisom rimskim brojem »VII. stoljeće« u sredini, što predstavlja stoljeće dolaska naših predaka na ove prostore, uz Križ kojem su se preci povijesno priklanjali. Iznad zastavice je uža skraćenica Stranke SHV, a ispod zastavice puni službeni naziv Stranke kroz dva reda (u prvom redu riječi STRANKA HRVATSKI, a u drugom riječ VIDIK).

Znak Stranke se koristi bez podloge, a u određenim uvjetima kada tiskani materijal zahtijeva podlogu, ona je bijela.

(4) Sva službena okupljanja Stranke započinju hrvatskom himnom »Lijepa naša domovino«, a potom službenom himnom Vidika koju proglašava GO.

Članak 7.

Sva tijela Stranke djeluju javno, ali mogu i isključiti javnost ako im je to od interesa.

Članak 8.

Stranka može po svojoj Odluci, koju donosi Glavni odbor Stranke (dalje: GO), izdavati svoja glasila, s tim da se centralno glasilo Stranke zove Hrvatski vidik, a Predsjedništvo Stranke dužno ih je nadzirati.

Članak 9.

(1) Stranka može djelovati u RH i drugim zemljama.

(2) U slučaju djelovanja u drugoj zemlji GO o tome donosi odluku i Pravilnik o djelovanju ogranka Stranke u drugoj zemlji, u skladu s propisima zemlje u kojoj se djeluje.

Članak 10.

(1) GO donosi odluku o suradnji s političkim strankama u RH.

Odluku provodi Predsjedništvo Stranke.

(2) GO donosi odluku o članstvu u međunarodnim udrugama i suradnji sa srodnim strankama u inozemstvu.

Odluke provodi Predsjedništvo Stranke.

(3) GO donosi odluku o proglašenju zaslužnih ličnosti počasnim članovima Stranke na prijedlog Predsjedništva Stranke.

Počasni član ne plaća članarinu, stoga ne može birati niti biti biran u tijela stranke.

Članak 11.

(1) Stranka je:

– hrvatskih veterana, njihovih obitelji i obitelji poginulih branitelja

– hrvatskih domoljuba iz Hrvatske i inozemstva

– hrvatskih građana vjera i nacija štovatelja Hrvatske

– intelektualaca domoljuba

– invalida Domovinskog rata i ostalih invalida

– mladih domoljubnog svjetonazora

– političkih zatvorenika

– radnika i seljaka domoljuba.

(2) Utemeljitelji Stranke su:

Veterani Domovinskog rata, njihove obitelji i obitelji poginulih branitelja

Invalidi Domovinskog rata i njihove obitelji

Domoljubi RH

Intelektualci

Katolici.

II. UČLANJENJE

Članak 12.

(1) Član Strankemože postati svaka punoljetna fizička osoba poslovno sposobna koja voli Domovinu i državljanin je RH.

(2) Član Stranke ne može biti ili prestaje biti osoba:

– koja se učlanila u drugu stranku (nezavisnu listu bez suglasnosti Stranke),

– za koju se zna da ne štuje RH

– koju je Sud časti Stranke (dalje: SČ) isključio iz članstva Stranke nakon pravomoćnosti odluke

– koji ne plati članarinu nakon opomene

– koja dragovoljno izjavi u pisanoj formi kako prestaje biti član Stranke

– koja je umrla.

Osoba kojoj nije dopušteno učlanjenje ili koja je isključena iz Stranke, ima pravo prigovora koji se prosljeđuje GO-u, čija je odluka konačna u pismenoj formi, o čemu obavještava osobu koja je uložila prigovor.

(3) Članovi Stranke su registrirani u Registru članova Stranke (dalje: Registar članova) pri Glavnom tajništvu Stranke (dalje: Glavno tajništvo), i to prema pismenoj dojavi niže ustrojenih organizacija, ili upitom za učlanjenje elektroničkim putem internetskom stranicom Stranke, gdje svoju verifikaciju na upit za učlanjenje daju također niže ustrojene organizacije, koje putem niže ustrojenih Izvršnih odbora (dalje: IO) do najniže ustrojenog IO, a prema području djelovanja iz kojeg je zahtjev zaprimljen, donose odluku.

U svakom slučaju odluku o članstvu prvotno donosi najniže ustrojeni IO s područja iz kojeg je zahtjev za članstvo upućen, uz obveznu obavijest višem IO koji odluku može prihvatiti ili odbaciti, do konačno najvišeg IO koji obvezno upućuje odobrenu pristupnicu u Glavno tajništvo.

Članstvo stupa na snagu trenutkom upisa u Registar članstva pri Glavnom tajništvu, na osnovi svojeručno potpisane pristupnice člana, uz ovjeru najvišeg IO s područja iz kojeg je zahtjev upućen, kako bi se dalo do znanja svim članovima kako se najviša tijela određenog područja i središnja tijela Stranke izravno brinu za svakog člana Stranke, a nakon uplate godišnje članarine, kada se stječe definitivno status člana Stranke.

Iznimno, pravo na članstvo i upis u Registar članova imaju i osobe krajnje lošeg materijalnog stanja, uz uplatu manjeg iznosa članarine, a odluku o tome donosi Predsjedništvo Stranke.

(4) Člansku iskaznicu mora imati svaki član Stranke, a oblik i sadržaj određuje, propisuje i nadzire Predsjedništvo Stranke.

Iza provedbe odluka vezanih uz članske iskaznice stoji Glavni tajnik Stranke (dalje: Glavni tajnik) i operativno Glavno tajništvo, a nadzire Predsjedništvo Stranke.

(5) Najniže konstituirano tijelo Stranke, s područja iz kojeg je zahtjev upućen, može uskratiti primanje u članstvo unutar 30 dana od zaprimanja zahtjeva uz pismeno obrazloženje nadređenom tijelu Stranke, koje kao nadređeno tijelo može obrazloženje prihvatiti ili odbaciti u idućih 15 dana, o čemu obavještava IO koji je obrazloženje uputio, koji potom pozivajući se na nadređeno tijelo, osobu obavještava koja je zahtjev za učlanjenje podnijela.

Osoba kojoj nije dopušteno učlanjenje ima pravo prigovora unutar 15 dana od prijema obrazloženja GO o čemu treba biti poučena.

(6) Cijeli proces učlanjenja je pod nadzorom Glavnog tajništva, koje redovito informira Predsjedništvo Stranke.

Predsjedništvo Stranke može učlanjenje obaviti i mimo nadležnosti ostalih tijela, ako je to od posebnog interesa Stranke.

Članak 13.

Član Stranke koji 30 dana od isteka članstva, registriranog pri Glavnom tajništvu u Registru članova, ne izvrši obvezu uplate članarine na osnovi upućene opomene o neuplati članarine, briše se u Registru članstva nakon 60 dana.

Nakon zakašnjele uplate članstvo se automatizmom produžuje ako je obnovljeno unutar 60 dana, od isteka, s danom kada je prethodno članstvo isteklo.

Ako je isteklo više od 60 dana, upućuje se zahtjev GO-u koji donosi konačnu odluku.

Ako je član Stranke u nemogućnosti plaćati članarinu, svake godine po isteku članstva, unutar 30 dana od isteka članstva, mora pismeno zatražiti članstvo uz suglasnost niže organizacijske jedinice. Ako to ne učini unutar 60 dana, nakon upućene opomene briše se iz članstva. Ako je isteklo više od 60 dana upućuje se zahtjev GO-u koji donosi konačnu odluku.

Nakon Osnivačkog sabora Stranke i po otvaranju poslovnog računa Stranke rok za uplatu članarine je 60 dana.

Članak 14.

Iznos članarine određuje Predsjedništvo Stranke, sa svrhom samofinanciranja i ostvarivanja političke neovisnosti.

Članovi Predsjedništva Stranke, članovi Glavnog odbora i članovi Savjetodavnog nadzornog vijeća (dalje: SNV), plaćaju članarinu u iznosu 1:3 u odnosu na članstvo.

Ostali dužnosnici u nižim tijelima Stranke plaćaju članarinu u iznosu 1:2 u odnosu na članstvo.

Članarina je za jednu godinu, i uvijek vrijedi na datum ulaska u Stranku bez obzira na koju se godinu odnosi do iduće godine istog datuma (ako je datum ulaska u Stranku 29. veljače datum ulaska u Stranku se smatra 28. veljače).

Članak 15.

(1) Član Stranke, u svim tijelima u kojima obnaša svoj politički rad, ima pravo i dužnost sudjelovati u političkom djelovanju Stranke i to u raspravama, prijedlozima, zahtjevima, te sudjelovati pri donošenju odluka.

(2) Član Stranke, ima pravo na obavještavanje o radu svih tijela Stranke.

(3) Član Stranke obvezan je redovito dolaziti na sastanke tijela Stranke gdje obnaša svoj politički rad.

(4) Član Stranke ima pravo samonazočnošću, birati i biti biran u tijela Stranke.

(5) Član Stranke mora učestvovati u aktivnostima Stranke tijekom predizborne kampanje, na osnovi zahtjeva tijela Stranke, kao oblik podrške aktivnostima Stranke.

(6) Član Stranke dužan je zaštititi povjerljive informacije o Stranci i o njezinom djelovanju.

Članak 16.

(1) Državni dužnosnici, članovi predstavničkih i izvršnih tijela jedinica lokalne samouprave, koji su članovi Stranke, imaju dužnost odazvati, se na poziv tijela stranke. Ako se dužnosnik ne želi odazvati, dužan je o tome izvijestiti Predsjedništvo Stranke unutar 8 dana od poziva. Odluka Predsjedništva Stranke je konačna.

(2) Članovi Stranke koji su izabrani kao zastupnici u Hrvatski sabor ili dužnosnici u tijelima lokalne samouprave, dužni su svoj mandat obvezatno vratiti Stranci ako su prestali biti članovi Stranke. Njihova mjesta popunjavaju njihovi zamjenici, članovi Stranke. Ako dužnosnik ne vrati mandat, Predsjedništvo Stranke određuju novčanu nadoknadu koju je dužnosnik dužan podmiriti u roku od 30 dana od donesene odluke Predsjedništva Stranke.

III. UNUTARNJI USTROJ STRANKE

Članak 17.

(1) Stranka je ustrojena po načelu teritorijalnosti, u skladu s ustrojem RH.

(2) Ustrojstveni oblici Stranke su:

a) općinske organizacije ili organizacije teritorija područnog ureda grada Zagreba

b) gradske organizacije

c) županijske organizacije

d) gradska organizacija grada Zagreba.

(3) Prema broju članova i ostalim kriterijima ustrojit će se najviša i najniža organizacija koja najviše odgovara interesima Stranke na određenom području, a odluku o tome donosi Predsjedništvo Stranke.

(4) Glavno tajništvo je na osnovi pisane Odluke Predsjedništva Stranke zaduženo za registraciju ustrojenog oblika pri upravnom tijelu RH u roku od 15 dana.

Odgovor Predsjedništva Stranke mora biti također u pisanom obliku.

(5) Skupština ustrojstvenog oblika donosi Poslovnik o svome radu koji određuje i teritorijalno područje ustrojstvenog oblika.

(6) Poslovnici Skupština svih ustrojstvenih oblika Stranke mogu odrediti da se izbor Predsjednika Skupština, Predsjednika IO i članova IO provodi javnim glasovanjem.

Članak 18.

Općinska organizacija ili organizacija teritorija područnog ureda grada Zagreba ima sljedeća tijela:

a) Skupština članova (kao najviši organizacijski oblik općinske organizacije Stranke)

– sačinjavaju je članovi Stranke koji imaju prebivalište na području gdje ustrojena općinska organizacija Stranke djeluje

– bira članove IO tajnim glasovanjem natpolovičnom većinom prisutnih članova

– bira Predsjednika općinske organizacije Stranke – natpolovični broj članova Skupštine može tražiti Predsjednika općinske organizacije Stranke u bilo kojem trenutku, uz obavijest svim članovima Skupštine u pisanoj formi, kako želi opozvati bilo kojeg člana IO općinske organizacije, Predsjednika IO općinske organizacije ili Predsjednika općinske organizacije Stranke uz obvezu Predsjednika općinske organizacije Stranke o sazivanju Skupštine unutar 30 dana (ako se isto ne provede, smjene stupaju na snagu 31. dan).

b) Izvršni odbor

– s najmanje 7 članova koje bira Skupština tajnim glasanjem natpolovičnom većinom prisutnih članova uz obavijest svim članovima IO

– članovi IO između sebe biraju Predsjednika IO tajnim glasovanjem natpolovičnom većinom prisutnih članova, a sjednici mora prisustvovati natpolovična većina IO

– sve ostale odluke donose se natpolovičnom većinom prisutnih članova javnim glasovanjem, a sjednici mora prisustvovati natpolovična većina IO

– sjednica IO se mora održati minimalno svakih 6 mjeseci uz pisani zapisnik i potpis svih prisutnih članova IO

– Predsjednik IO i članovi se biraju na 4 god. od dana izbora na Skupštini

– smjena Predsjednika IO i članova provodi se ako to zatraži natpolovična većina članova IO u pisanom obliku od strane Predsjednika IO koji je unutar 8 dana dužan sazvati IO uz obavijest svim članovima IO o zakazanoj sjednici IO uz obavijest o dnevnom redu (ako se isto ne provede, smjena stupa na snagu 9. dana).

c) Predsjednik općinske organizacije

– bira ga i razrješava Skupština općinske organizacije Stranke.

d) Za ustrojavanje organizacije, teritorija područnog ureda grad Zagreba,kojeg čine više gradskih četvrti koji teritorijalno pripadaju područnom uredu grada Zagreba, ustroj je po načelima ustrojenih općinskih organizacija.

Članak 19.

Zadaće općinske organizacije Stranke i organizacija teritorija područnih ureda grada Zagreba Stranke su:

– praćenje, provođenje i promoviranje politike Stranke na teritoriju svoje nadležnosti

– sastavljanje lista kandidata za lokalne izbore Stranke

– odlučivanje o primitku u članstvo Stranke.

Članak 20.

Općinska organizacija Stranke djeluje unutar višeg ustrojstvenog oblika koji određuje Predsjedništvo Stranke.

Članak 21.

Gradska organizacija ima sljedeća tijela:

a) Skupština članova (kao najviši organizacijski oblik gradske organizacije Stranke)

– sačinjavaju je članovi Stranke koji imaju prebivalište na području gdje ustrojena gradska organizacija Stranke djeluje

– bira članove IO tajnim glasovanjem natpolovičnom većinom prisutnih članova

– bira Predsjednika gradske organizacije Stranke

– natpolovični broj članova Skupštine može tražiti Predsjednika gradske organizacije Stranke u bilo kojem trenutku, uz obavijest svim članovima Skupštine u pisanoj formi, kako želi opozvati bilo kojeg člana IO gradske organizacije, Predsjednika IO gradske organizacije ili Predsjednika gradske organizacije Stranke uz obvezu Predsjednika gradske organizacije Stranke o sazivanju Skupštine unutar 30 dana (ako se isto ne provede, smjene stupaju na snagu 31. dan).

b) Izvršni odbor

– s najmanje 7 članova koje bira Skupština tajnim glasanjem natpolovičnom većinom prisutnih članova uz obavijest svim članovima IO

– članovi IO između sebe biraju Predsjednika IO tajnim glasovanjem natpolovičnom većinom prisutnih članova, a sjednici mora prisustvovati natpolovična većina IO

– sve ostale odluke se donose natpolovičnom većinom prisutnih članova javnim glasovanjem, a sjednici mora prisustvovati natpolovična većina IO

– sjednica IO se mora održati minimalno svakih 6 mjeseci uz pisani zapisnik i potpis svih prisutnih članova IO

– Predsjednik IO i članovi se biraju na 4 god. od dana izbora na Skupštini

– smjena Predsjednika i članova provodi se ako to zatraži natpolovična većina članova IO u pisanom obliku od strane Predsjednika IO koji je unutar 8 dana dužan sazvati IO uz obavijest svim članovima IO o zakazanoj sjednici IO uz obavijest o dnevnom redu (ako se isto ne provede, smjena stupa na snagu 9. dana).

c) Predsjednik gradske organizacije

– bira ga i razrješava Skupština gradske organizacije Stranke

– imenuje i razrješava tajnika i rizničara gradske organizacije Stranke.

Članak 22.

Zadaće gradske organizacije Stranke su:

– praćenje, provođenje i promoviranje politike Stranke na teritoriju svoje nadležnosti

– sastavljanje lista kandidata za lokalne izbore Stranke

– analizira izborne rezultate – odlučivanje o primitku u članstvo Stranke

– skrbi se o financijama gradske organizacije.

Članak 23.

Gradska organizacija Stranke djeluje unutar višeg ustrojstvenog oblika koji određuje Predsjedništvo Stranke.

Članak 24.

Županijska organizacija ima sljedeća tijela:

a) Skupština članova (kao najviši organizacijski oblik županijske ili regionalne organizacije Stranke) – sačinjavaju je svi članovi IO općinskih organizacija Stranke, svi predsjednici općinskih organizacija Stranke, svi članovi IO gradskih organizacija Stranke i svi predsjednici gradskih organizacija Stranke koji imaju prebivalište na području gdje ustrojena Županijska ili regionalna organizacija Stranke djeluje

– bira članove IO tajnim glasovanjem natpolovičnom većinom prisutnih članova,

– bira Predsjednika županijske organizacije Stranke

– natpolovični broj članova Skupštine može tražiti Predsjednika Županijske organizacije Stranke u bilo kojem trenutku, uz obavijest svim članovima Skupštine u pisanoj formi, kako želi opozvati bilo kojeg člana IO županijske organizacije. Predsjednika IO županijske organizacije ili Predsjednika županijske organizacije Stranke uz obvezu Predsjednika županijske organizacije Stranke o sazivanju Skupštine unutar 30 dana (ako se isto ne provede smjene stupaju na snagu 31. dan).

b) Izvršni odbor

– s najmanje 9 članova koje bira Skupština tajnim glasanjem natpolovičnom većinom prisutnih članova uz obavijest svim članovima IO

– članovi IO između sebe biraju Predsjednika IO tajnim glasovanjem natpolovičnom većinom prisutnih članova, a sjednici mora biti prisutna natpolovična većina članova

– sve ostale odluke se donose natpolovičnom većinom prisutnih članova javnim glasovanjem, a sjednici mora biti prisutna natpolovična većina članova

– sastanak IO se mora održati minimalno svakih 6 mjeseci uz pisani zapisnik i potpis svih prisutnih članova IO

– Predsjednik IO i članovi biraju se na 4 god. od dana izbora na Skupštini

– smjena Predsjednika IO i članova provodi se ako to zatraži natpolovična većina članova IO u pisanom obliku od strane Predsjednika IO koji je unutar 8 dana dužan sazvati IO uz obavijest svim članovima IO o zakazanoj sjednici IO uz obavijest o dnevnom redu (ako se isto ne provede, smjena stupa na snagu 9. dana).

c) Predsjednik županijske organizacije

– bira ga i razrješava Skupština županijske organizacije Stranke

– imenuje i razrješava tajnika i rizničara županijske organizacije Stranke.

Članak 25.

Zadaće županijske organizacije Stranke su:

– praćenje, provođenje i promoviranje politike Stranke na teritoriju svoje nadležnosti

– sastavljanje lista kandidata za lokalne izbore Stranke

– analiziranje izbornih rezultata

– odlučivanje o primitku u članstvo Stranke

– skrb o financijama gradske organizacije Stranke.

Članak 26.

Gradska organizacija grada Zagreba ima sljedeća tijela:

a) Skupština članova – sačinjavaju je članovi IO ustrojenih organizacija teritorija područnih ureda grada Zagreba i predsjednici skupština ustrojenih organizacija teritorija područnih ureda grada Zagreba

– bira članove IO tajnim glasovanjem natpolovičnom većinom prisutnih članova

– bira Predsjednika gradske organizacije Stranke grada Zagreba – natpolovični broj članova Skupštine može tražiti Predsjednika gradske organizacije Stranke grada Zagreba u bilo kojem trenutku, uz obavijest svim članovima Skupštine u pisanoj formi, kako želi opozvati bilo kojeg člana IO gradske organizacije Stranke grada Zagreba, Predsjednika IO gradske organizacije Stranke grada Zagreba ili Predsjednika gradske organizacije Stranke grada Zagreba uz obvezu Predsjednika gradske organizacije Stranke grada Zagreba o sazivanju Skupštine unutar 30 dana (ako se isto ne provede, smjene stupaju na snagu 31. dan).

b) Izvršni odbor

– s najmanje 11 članova koje bira Skupština tajnim glasanjem natpolovičnom većinom prisutnih članova, a sjednici mora prisustvovati natpolovična većina članova

– članovi IO između sebe biraju Predsjednika IO tajnim glasovanjem natpolovičnom većinom prisutnih članova, a sjednici treba prisustvovati natpolovična većina članova

– sve ostale odluke se donose natpolovičnom većinom prisutnih članova javnim glasovanjem, a sjednici treba prisustvovati natpolovična većina članova

– sjednica IO se mora održati minimalno svakih 6 mjeseci uz pisani zapisnik i potpis svih prisutnih članova IO

– Predsjednik IO i članovi se biraju na 4 god. od dana izbora na Skupštini

– smjena Predsjednika IO i članova provodi se ako to zatraži natpolovična većina članova IO u pisanom obliku od strane Predsjednika IO koji je unutar 8 dana dužan sazvati IO uz obavijest svim članovima IO o zakazanoj sjednici IO uz obavijest o dnevnom redu (ako se isto ne provede, smjena stupa na snagu 9. dana).

c) Predsjednik gradske organizacije Stranke grada Zagreba – bira ga i razrješava Skupština gradske organizacije Stranke grada Zagreba – imenuje i razrješava tajnika i rizničara gradske organizacije Stranke grada Zagreba.

Članak 27.

Zadaće gradske organizacije Stranke grada Zagreba su:

– praćenje, provođenje i promoviranje politike Stranke na teritoriju grada Zagreba

– sastavljanje lista kandidata za lokalne izbore Stranke

– analiziranje izbornih rezultata

– odlučivanje o primitku u članstvo Stranke

– skrb o financijama gradske organizacije Stranke grada Zagreba.

Članak 28.

Gradska organizacija Stranke grada Zagreba djeluje na osnovi izravnih naloga središnjih tijela Stranke.

Članak 29.

Odluku o ukidanju ili preustroju nekog organizacijskog oblika donosi GO Stranke na osnovi prijedloga Predsjedništva Stranke.

Članak 30.

Središnja tijela Stranke su:

1. Sabor Stranke

2. Glavni odbor (GO)

3. Predsjedništvo Stranke (najviše upravno tijelo Stranke)

4. Savjetodavno nadzorno vijeće (savjetodavno nadzorno tijelo)

5. Nadzorni odbor za materijalno financijsko poslovanje, dalje: NO (neovisno tijelo)

6. Sud časti, dalje SČ (neovisno tijelo).

Članak 31.

*Sabor Stranke*

(1) Sabor Stranke je središnje tijelo Stranke.

(2) Sabor Stranke se saziva kao redovni izborni Sabor Stranke svake četiri godine i to na temelju odluke Glavnog odbora, a na prijedlog Predsjedništva Stranke.

(3) Izvanredni Sabor Stranke saziva Predsjedništvo Stranke, a mora ga sazvati, ako to zatraži natpolovična većina članova Sabora Stranke, i to unutar 30 dana.

(4) Izvanredni Sabor Stranke može sazvati Predsjednik Stranke ako to ne učini Predsjedništvo Stranke.

(5) Izvanredni Sabor Stranke može sazvati i SNV ako to ne učini Predsjednik Stranke, Predsjedništvo Stranke.

Članak 32.

Sabor Stranke sačinjavaju:

a) Članovi Predsjedništva Stranke, članovi SNV, članovi NO, članovi SČ

b) Predsjednici ustrojenih oblika županija i Predsjednik gradske organizacije Grada Zagreba ili njihovi ovlašteni izaslanici

c) Predsjednici IO ustrojenih oblika županija i grada Zagreba ili njihovi ovlašteni izaslanici

d) dužnosnici Stranke ustrojenih oblika u drugim zemljama

e) dužnosnici Stranke u organima vlasti, Saboru RH i Vladi RH

f) dužnosnici Stranke u europskim tijelima.

Članak 33.

Odluke Sabora Stranke su valjane ako ih je donijela natpolovična većina prisutnih članova Sabora Stranke, a sjednici Stranke treba prisustvovati natpolovična većina članova Sabora Stranke.

Članak 34.

Sabor Stranke:

a) raspravlja i predlaže politička djelovanja koja se tiču RH

b) donosi Statut Stranke i Poslovnik Stranke te njegove izmjene i dopune na prijedlog GO

c) bira, opoziva i razrješava predsjednika i članove Predsjedništva Stranke

d) bira, opoziva i razrješava članove SNV, NO i SČ Stranke, na prijedlog GO

e) odobrava Plan prihoda i rashoda Stranke i Program Stranke

f) Sabor Stranke može razmatrati svako pitanje iz djelokruga drugih tijela Stranke i odlučivati o njima.

Članak 35.

*Glavni odbor Stranke*

(1) GO je središnje tijelo Stranke, između dva zasjedanja Sabora Stranke, i odlučuje o svim važnim pitanjima za Stranku.

(2) GO čine sljedeći članovi:

– Predsjedništvo Stranke

– članovi SNV

– predsjednici ustrojstvenih oblika županija i grada Zagreba.

(3) Predsjednik Stranke je i predsjednik GO s ovlastima za sazivanje GO.

Članovi GO mogu sazivati GO ako to zatraži natpolovična većina svih članova GO, a predsjednik Stranke je dužan sazvati sjednicu GO unutar 8 dana.

Ako predsjednik Stranke ne sazove sjednicu unutar 8 dana, na zahtjev članova GO, pravo sazivanja GO ima kako slijedi prvi zamjenik predsjednika Stranke, drugi zamjenik predsjednika Stranke ili Predsjednik SNV, i to svaki od njih u idućih 8 dana s ovlastima za sazivanje sjednice GO.

Sazivač GO predsjedava sjednicom GO.

(4) Sjednice GO sazivaju se po potrebi.

(5) GO donosi pravovaljane odluke ako je prisutna natpolovična većina članova GO, uz prethodnu obavijest svim članovima GO bar tri dana prije sazivane sjednice.

GO odluke donosi natpolovičnom većinom prisutnih članova GO.

Članak 36.

GO se bavi svim važnim političkim pitanjima i donosi političke odluke u skladu s proklamacijama Sabora Stranke štiteći ugled Stranke.

GO donosi i usvaja pravilnike o radu tijela Stranke, a poslovnike o radu donose tijela Stranke na svojim sjednicama.

GO usvaja financijski plan, plan aktivnosti i zaključni račun.

Članak 37.

GO donosi odluku o kandidatima za izborne liste, na prijedlog Predsjedništva Stranke.

Članak 38.

*Predsjedništvo Stranke*

(1) Predsjedništvo Stranke sačinjavaju:

a) Predsjednik Stranke

b) prvi Zamjenik predsjednika Stranke

c) drugi Zamjenik predsjednika Stranke

d) 3 dopredsjednika

e) 2 člana Predsjedništva Stranke

f) Glavni tajnik

(2) Predsjedništvo Stranke je najviše upravno tijelo Stranke.

(3) Predsjednik Stranke je Predsjednik Sabora Stranke, Predsjednik Predsjedništva Stranke i Predsjednik GO.

(4) Predsjedništvo Stranke donosi odluku o visini i načinu plaćanja članarina.

(5) Predsjedništvo Stranke donosi odluku o visini plaća i zapošljavanju osoba u Stranci.

(6) Predsjedništvo Stranke donosi odluke o sjedištu i adresi Stranke.

(7) Predsjedništvo Stranke nadležno je za sva pitanja vezana uz rad Stranke koja nisu u nadležnosti drugih tijela Stranke.

(8) Sjednice Predsjedništva Stranke saziva Predsjednik Stranke, ali ga mogu sazvati i članovi Predsjedništva Stranke ako to zatraži natpolovična većina članova Predsjedništva Stranke. Predsjednik Stranke je tada dužan sazvati Predsjedništvo Stranke unutar 3 dana, a ako to ne učini redoslijedom to mogu činiti prvi zamjenik Predsjednika, zamjenik Predsjednika ili najstariji članovi Predsjedništva Stranke redom dok jedan ne prihvati obvezu sazivanja Predsjedništva Stranke uz obvezu predsjedavanja.

(9) Predsjedništvo Stranke bira i razrješava rizničara, glavnog tajnika, glasnogovornika, glavnog IT eksperta.

(10) Predsjedništvo Stranke donosi pravovaljane odluke ako je prisutna natpolovična većina članova Predsjedništva Stranke, natpolovičnom većinom prisutnih glasova članova Predsjedništva Stranke, uz prethodnu obavijest svim članovima Predsjedništva Stranke bar tri dana prije sazvane sjednice.

Članak 39.

*Kandidiranje i izbor predsjednika Stranke i dva zamjenika predsjednika Stranke*

(1) Predsjednika Stranke i dvojicu zamjenika predsjednika Stranke bira Sabor tajnim glasovanjem na četiri godine.

(2) Predsjednik Stranke postaje onaj kandidat koji dobije u prvom krugu glasovanja natpolovičnu većinu glasova članova Sabora Stranke, a ako niti jedan kandidat ne dobije natpolovičnu većinu glasova, u drugom krugu između dva najuspješnija kandidata iz prvog kruga glasovanja, bira se kandidat koji dobije više glasova i postaje Predsjednik Stranke.

(3) Zamjenici predsjednika Stranke postaju ona dva kandidata koja dobiju u jednom krugu glasovanja najviše glasova članova Sabora Stranke.

Članak 40.

Prijedlog kandidata za Predsjednika Stranke (minimalno dva kandidata) i Zamjenike predsjednika Stranke (minimalno tri kandidata) daje GO na zajedničkoj sjednici, kojoj predsjedava Predsjednik Stranke koji saziva sjednicu i obavezno informira sve članove GO o sjednici najmanje 8 dana prije sjednice.

Odluke o kandidatima iz prethodnog stavka donose se natpolovičnom većinom prisutnih članova GO.

Članak 41.

Predsjednik Stranke saziva i predsjedava Predsjedništvu Stranke i GO.

Predsjednik Stranke je dužan sazvati sjednice uz obavijesti svim članovima Predsjedništva Stranke i GO minimalno tri dana prije sjednice.

Predsjednik ima pravo pozvati na sjednicu Predsjedništva Stranke svakog koga smatra kako je potrebno i to uz natpolovičnu suglasnost članova Predsjedništva Stranke (Rizničar, Glasnogovornik i dr.).

Članak 42.

Glavni tajnik Stranke:

a) pomaže u radu svim članovima Predsjedništva Stranke

b) brine za tehničku realizaciju poslova

c) rukovodi administrativno-stručnim poslovima putem Glavnog tajništva

d) Glavno tajništvo upućuje u sve zakonom propisane izvještaje u suradnji s NO

e) uz pisana ovlaštenja može obavljati sve druge poslove.

Članak 43.

*Savjetodavno nadzorno vijeće*

(1) SNV je savjetodavno nadzorno tijelo Stranke u pogledu statutarnosti i rada drugih tijela Stranke i surađuje s Predsjedništvom Stranke, te radi na provođenju programa Stranke.

Članove SNV čine osobe izabrane na Saboru Stranke, a predsjednika i zamjenika predsjednika SNV biraju članovi SNV na konstituirajućoj sjednici SNV.

SNV ima najmanje 5 članova, uz pravo prvopredlaganja članova Inicijativnog odbora.

(2) SNV saziva predsjednik ili zamjenik SNV, koji mogu sazvati i GO u skladu sa Statutom Stranke, te mogu sazvati Sabor Stranke ako prođe 15 dana od proteka roka unutar kojeg su tijela Stranke bila dužna sazvati Sabor Stranke.

(3) SNV je nadležno za tumačenje Statuta Stranke.

(4) Predsjednik SNV dužan je sazvati sjednicu unutar 8 dana ako to od njega zatraži natpolovična većina članova SNV, ako to ne učini nakon 8 dana, sjednicu saziva zamjenik SNV ili najstariji član SNV.

(5) SNV sve odluke donosi natpolovičnom većinom prisutnih članova.

Odluke su pravovaljane ako je sjednici prisutna natpolovična većina članova SNV.

Članak 44.

Svi dužnosnici u tijelima Stranke obnašaju mandat od četiri godine od trenutka izbora.

U svim tijelima Stranke može se kooptirati do 1/5 članova tih tijela ako je to od interesa za Stranku, a odluku o tome donose dužnosnici tijela uz suglasnost Predsjedništva Stranke.

Kooptirani član ima pravo odlučivanja i glasovanja u tijelu Stranke.

Članak 45.

*Rizničar Stranke*

Rizničar Stranke:

a) odgovoran je za vođenje financijskog poslovanja Stranke

b) izrađuje Godišnji plan prihoda i rashoda kao i periodične izvještaje

c) za svoj rad odgovoran je predsjedniku Stranke i Predsjedništvu Stranke

d) rad rizničara uređen je Pravilnikom o financijskom poslovanju koji donosi Predsjedništvo Stranke.

Članak 46.

*Glasnogovornik Stranke*

Glasnogovornik prisustvuje sjednicama Predsjedništva Stranke i GO na poziv s ciljem prikupljanja informacija radi plasmana u javnost, te se brine za medijska pitanja Stranke.

Istupa u javnosti po nalogu Predsjednika Stranke, Predsjedništva Stranke i GO.

Članak 47.

SUD ČASTI STRANKE

(1) SČ je neovisno tijelo koje odlučuje o svim povredama prava i obveza svih članova Stranke.

Dužnosnici središnjih tijela Stranke ne mogu biti članovi SČ.

(2) SČ zaprima zahtjeve za pokretanje disciplinskog postupka i pritužbe svih tijela Stranke, dužnosnika i ostalih članova Stranke, te utvrđuje osnovanost.

(3) SČ od minimalno 5 članova imenuje i bira Sabor Stranke na prijedlog GO.

Predsjednika SČ i zamjenika predsjednika SČ biraju između sebe članovi SČ na prvoj sjednici SČ.

Odluke se donose natpolovičnom većinom prisutnih članova SČ, a odluke su pravovaljane ako je prisutna natpolovična većina članova.

(4) SČ mogu biti ustrojeni i na nižim ustrojenim organizacijskim oblicima ako tu odluku donesu Sabori niže ustrojenih organizacijskih oblika, uz suglasnost SČ Stranke, a nadležnosti SČ određuju se Pravilnikom o radu SČ.

Odluka o tome se donosi natpolovičnom većinom glasova članova vijeća Suda časti, na osnovi zahtjeva niže ustrojenih organizacijskih oblika.

(5) Na donesenu odluku SČ Stranke može se uložiti žalba GOunutar 15 dana ako se radi o članu Stranke, a ako se radi o dužnosniku, žalba se upućuje na Sabor Stranke.

Na donesenu odluku SČ niže ustrojenih organizacijskih oblika može se uložiti žalba IO niže ustrojenog organizacijskog oblika unutar 15 dana, čija je odluka unutar 15 idućih dana konačna.

Članak 48.

Sud časti može pritužbu odbaciti, izreći opomenu, izreći smjenu člana s dužnosti u Stranci, isključiti iz članstva Stranke.

Do konačne odluke, u slučaju prigovora, SČ ovisno o težini disciplinskog prekršaja može suspendirati pravo članstva i pravo obavljanja dužnosti.

Članak 49.

NADZORNI ODBOR ZA MATERIJALNO-FINANCIJSKO POSLOVANJE

(1) NO ima dužnost i ovlašteno je, kao neovisno tijelo birano od Sabora, nadzirati materijalno-financijsko poslovanje Stranke.

(2) Sva tijela Stranke dužna su surađivati u nadzoru, a posebno Rizničar.

(3) O nadzoru NO izrađuje izvještaj koji upućuje Predsjedništvu Stranke i GO.

(4) Svako središnje tijelo Stranke može od NO zatražiti nadzor, koji je NO dužan učiniti unutar trideset dana.

Nadzor se završava pisanim izvještajem Predsjedništvu Stranke i GO.

(5) NO je dužan pratiti i izvještavati o zakonskim obvezama izvještavanja središnja tijela Stranke i Glavnog tajnika

(6) U NO ne smiju biti birani dužnosnici središnjih tijela Stranke.

(7) NO ima minimalno 3 člana koje bira ili razrješava Sabor Stranke. U slučaju teže moralne ili materijalne povrede ili nanošenja druge štete Stranci od strane članova NO Predsjedništvo Stranke saziva Sabor Stranke i predlaže smjene.

(8) Predsjednika NO biraju između sebe članovi NO i to natpolovičnom većinom svih prisutnih članova NO, koji su bar tri dana prije sazivanja sjednice NO obaviješteni o sjednici.

Svi članovi i predsjednik NO birani su na četiri godine.

Prije izbora predsjednika NO, sjednicu na kojoj se izbor Predsjednika NO saziva, obavještava članove NO i vodi najstariji član NO.

Nakon izbora sjednice NO saziva predsjednik NO.

(9) NO donosi odluke natpolovičnom većinom prisutnih i uredno obaviještenih članova NO, minimalno tri dana prije sjednice. Odluke su valjane ako je prisutna natpolovična većina članova.

Članak 50.

GO donosi pravilnike o radu tijela Stranke, a poslovnike donose tijela Stranke.

Članak 51.

IV. FINANCIRANJE STRANKE

(1) Stranka želi zadržati svoju političku samostalnost neoviseći o tuđim financijskim sredstvima.

(2) Stranka može stjecati svoje prihode od:

– članarina

– imovine u svome vlasništvu

– izdavačke djelatnosti

– donacija fizičkih i pravnih lica u skladu sa Zakonom

– prodaje promidžbenog stranačkog materijala

– organizacije stranačkih događanja

– zakonskih budžetskih izvora.

Članak 52.

Stranka prestaje s radom ako se o tome izjasni 2/3 članova Sabora Stranke, koje je sazvao GO, prethodno obavijestivši sve članove Sabora Stranke o održavanju Sabora Stranke tim povodom minimalno 30 dana prije sjednice Sabora Stranke.

U slučaju prestanka rada, sva imovina Stranke pripada Republici Hrvatskoj.

V. PRIJELAZNE I ZAVRŠNE ODREDBE

Članak 53.

Za tumačenje ovog Statuta nadležno je SNV.

Članak 54.

Predlagatelji svih odluka o osnivanju i konstituiranju su Inicijativni odbor i Radno predsjedništvo Sabora Stranke.

Članak 55.

Status punopravnog člana Stranke, na osnivačkom Saboru Stranke, imaju svi osnivači Stranke Hrvatski vidik.

Članak 56.

Izbor članova Predsjedništva, SNV, NO i SČ kao i predsjednika i zamjenika predsjednika ovih tijela na osnivačkom Saboru Stranke i na konstituirajućim sjednicama tijela Stranke provodi se javnim glasovanjem i ne mora se istaknuti veći broj kandidata od broja kandidata koji se bira.

Članak 57.

Izbor članova Predsjedništva, SNV, NO i SČ nakon Osnivačkog Sabora Stranke provodi se tajnim glasovanjem, a mora se istaknuti veći broj kandidata od broja kandidata koji se bira, pri čemu se mora voditi briga o ravnopravnoj zastupljenosti spolova i mladeži.

Članak 58.

Ovaj Statut Stranke stupa na snagu donošenjem na Saboru Stranke, a primjenjuje se kada ga odobri nadležno Ministarstvo uprave.

Predsjednik
Stranke Hrvatski vidik
Krešimir Kalin, v. r.

21 09.03.2016 Statut Stranke Hrvatski vidik

21 09.03.2016 Statut Stranke Hrvatski vidik

21 09.03.2016 Statut Stranke Hrvatski vidik

21 09.03.2016 Statut Stranke Hrvatski vidik